ᱛᱤᱨᱟᱱᱟ

ᱛᱤᱨᱟᱱᱟ (ᱟᱞᱵᱮᱱᱤᱭᱟᱱ: Tiranë) ᱫᱚ ᱟᱞᱵᱮᱱᱤᱭᱟ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱭᱟᱜ ᱛᱟᱞᱟ ᱨᱮ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱢᱮᱱᱟᱜᱼᱟ ᱾ ᱛᱤᱨᱟᱱᱟ ᱫᱚ ᱚᱛ ᱛᱟᱞᱟ ᱫᱚᱨᱮᱭᱟ ᱥᱩᱨ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱸᱰᱮᱱᱟᱜ ᱦᱚᱭ-ᱦᱤᱥᱤᱫ ᱨᱮ ᱚᱛ ᱛᱟᱞᱟ ᱫᱚᱨᱮᱭᱟᱭ ᱦᱚᱭ-ᱦᱤᱥᱤᱫ ᱨᱮᱭᱟᱜ ᱚᱨᱥᱚᱝ ᱢᱮᱱᱟᱜᱼᱟ ᱾ ᱱᱚᱸᱰᱮ ᱥᱮᱨᱢᱟ ᱵᱷᱩᱨ ᱒,᱕᱔᱔ ᱴᱟᱲᱟᱝ ᱵᱮᱲᱟᱭ ᱧᱮᱞᱚᱜ ᱛᱮ ᱱᱚᱣᱟ ᱫᱚ ᱤᱣᱨᱳᱯ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱰᱷᱮᱨ ᱥᱤᱛᱩᱝ ᱧᱟᱢᱚᱜ ᱥᱚᱦᱚᱨ ᱠᱚ ᱢᱩᱸᱫᱽ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾

ᱛᱤᱨᱟᱱᱟ ᱫᱚ ᱑᱖᱑᱔ ᱥᱮᱨᱢᱟ ᱨᱮ ᱥᱩᱞᱮᱢᱟᱱ ᱯᱟᱥᱟ ᱦᱚᱛᱮᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱟᱨ ᱑᱙᱒᱐ ᱨᱮ ᱱᱚᱣᱟ ᱫᱚ ᱟᱞᱵᱮᱱᱤᱭᱟ ᱨᱮᱭᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱞᱮᱱᱟ ᱾ ᱚᱱᱟ ᱴᱚᱴᱷᱟ ᱡᱟᱦᱟᱸ ᱨᱮ ᱱᱤᱛ ᱱᱚᱣᱟ ᱥᱚᱦᱚᱨ ᱵᱮᱱᱟᱣ ᱨᱟᱠᱟᱵ ᱟᱠᱟᱱᱟ, ᱱᱚᱸᱰᱮ ᱫᱚ ᱢᱮᱬᱦᱮᱫ ᱡᱩᱜᱽ ᱠᱷᱚᱱ ᱜᱮ ᱦᱚᱲ ᱠᱚᱠᱚ ᱜᱤᱨᱟᱹᱵᱟᱹᱥᱤ ᱦᱮᱡ ᱟᱠᱟᱱᱟ ᱾

᱔ ᱟᱱᱟᱜ ᱯᱤᱲᱦᱤ (4th century) ᱨᱮ ᱨᱳᱢᱟᱱ ᱨᱟᱡᱽ ᱥᱟᱢᱟᱝ ᱟᱨ ᱯᱟᱪᱮ ᱵᱟᱨ ᱴᱷᱮᱱ ᱦᱟᱹᱴᱤᱧ ᱮᱱ ᱛᱟᱭᱚᱢ, ᱱᱚᱣᱟ ᱨᱮᱱ ᱟᱹᱜᱩᱣᱟᱹᱱ ᱵᱟᱭᱡᱮᱱᱴᱟᱭᱤᱱ ᱨᱟᱡᱽ ᱟᱞᱵᱮᱱᱤᱭᱟ ᱨᱮᱭᱟᱜ ᱟᱹᱰᱤ ᱜᱟᱱ ᱡᱟᱭᱜᱟ ᱨᱮ ᱟᱡᱟᱜ ᱪᱟᱪᱞᱟᱣ ᱮ ᱮᱦᱚᱵ ᱞᱮᱫᱟ ᱟᱨ ᱡᱟᱥᱴᱤᱱᱤᱭᱟᱱ ᱯᱩᱭᱞᱩ ᱟᱜ ᱥᱟᱥᱚᱱ ᱨᱮ ᱯᱮᱴᱨᱮᱞᱮ ᱠᱟᱥᱴᱮᱞ ᱮ ᱵᱮᱱᱟᱣ ᱞᱮᱫᱟ ᱾ ᱒᱐ ᱟᱱᱟᱜ ᱯᱤᱲᱦᱤ ᱦᱟᱹᱵᱤᱡ ᱱᱚᱣᱟ ᱨᱮᱭᱟᱜ ᱩᱱᱟᱹᱜ ᱢᱚᱦᱚᱛ ᱵᱟᱝ ᱛᱟᱸᱦᱮ ᱠᱟᱱᱟ, ᱡᱚᱠᱷᱚᱱ ᱑᱙᱒᱐ ᱨᱮᱭᱟᱜ ᱟᱞᱵᱮᱱᱤᱭᱟᱱ ᱯᱷᱩᱨᱜᱟᱹᱞ ᱩᱪᱷᱟᱹᱱ ᱛᱟᱭᱚᱢ, ᱞᱩᱥᱱᱡᱮ ᱨᱮᱭᱟᱜ ᱠᱚᱝᱜᱽᱨᱮᱥ ᱨᱮ ᱱᱚᱣᱟ ᱫᱚ ᱟᱞᱵᱮᱱᱤᱭᱟ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱩᱪᱷᱟᱹᱱ ᱞᱮᱱᱟ ᱾

ᱡᱮᱜᱮᱛᱟᱹᱨᱤ ᱥᱚᱦᱚᱨ ᱦᱤᱥᱟᱹᱵᱽ ᱛᱮ ᱞᱮᱠᱷᱟᱜ ᱠᱟᱱ, ᱛᱤᱨᱟᱱᱟ ᱫᱚ ᱱᱚᱸᱰᱮᱱᱟᱜ ᱱᱮᱵᱮᱛᱟᱨ (modern) ᱦᱚᱭ, ᱫᱚᱨᱮᱭᱟ, ᱨᱮᱞ ᱟᱨ ᱥᱚᱨᱚᱠ ᱦᱚᱛᱮᱛᱮ ᱡᱚᱯᱨᱟᱣ ᱟᱠᱟᱱᱟ ᱠᱷᱟᱹᱛᱤᱨ ᱟᱞᱵᱮᱱᱤᱭᱟ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ, ᱨᱟᱡᱽᱜᱟᱲ, ᱵᱮᱯᱟᱨ-ᱵᱟᱹᱱᱤᱡ, ᱨᱟᱡᱽᱟᱹᱨᱤ ᱟᱨ ᱯᱷᱤᱱᱟᱱᱥᱤᱭᱟᱞ ᱛᱟᱞᱢᱟ ᱠᱟᱱᱟ ᱾ ᱱᱟᱸᱰᱮ ᱜᱮ ᱟᱞᱵᱮᱱᱤᱭᱟ ᱨᱮᱱ ᱢᱟᱨᱟᱝ ᱢᱚᱱᱛᱨᱤ, ᱫᱤᱥᱚᱢ ᱜᱚᱢᱠᱮ ᱟᱨ ᱥᱚᱝᱥᱚᱫᱽ ᱚᱲᱟᱜ ᱢᱮᱱᱟᱜᱼᱟ ᱾ ᱒᱐᱒᱒ ᱥᱮᱨᱢᱟ ᱞᱟᱹᱜᱤᱫ ᱛᱤᱨᱟᱱᱟ ᱫᱚ ᱤᱣᱨᱳᱯᱤᱭᱟᱹ ᱡᱩᱣᱟᱹᱱ ᱨᱟᱡᱽᱜᱟᱲ ᱦᱤᱥᱟᱹᱵᱽ ᱛᱮ ᱩᱪᱷᱟᱹᱱ ᱦᱩᱭᱟᱠᱟᱱᱟ ᱾

ᱱᱟᱜᱟᱢ

ᱚᱛᱱᱚᱜ
ᱠᱟᱹᱣᱰᱤ ᱟᱹᱨᱤ

ᱦᱚᱲ ᱮᱞ
ᱥᱮᱯᱴᱮᱢᱵᱚᱨ ᱒᱐᱐᱘ ᱨᱮᱭᱟᱜ ᱥᱚᱨᱠᱟᱨᱤ ᱦᱤᱥᱟᱹᱵᱽ ᱛᱮ ᱛᱤᱨᱟᱱᱟ ᱨᱮ ᱖,᱑᱖,᱓᱙᱖ ᱜᱟᱱ ᱦᱚᱲ ᱢᱮᱱᱟᱜᱼᱟ ᱠᱚᱣᱟ ᱾ᱦᱚᱲᱮᱞ ᱨᱮᱭᱟᱜ ᱦᱤᱥᱟᱹᱵᱽ  tirana.gov.al ᱠᱷᱚᱱ (ᱟᱠᱵᱮᱱᱤᱭᱟᱱ)

᱑᱗᱐᱓ ᱨᱮ ᱛᱤᱨᱟᱱᱟ ᱠᱷᱟᱹᱞᱤ ᱔,᱐᱐᱐ ᱜᱟᱱ ᱦᱚᱲ ᱠᱚ ᱛᱟᱸᱦᱮ ᱠᱟᱱᱟ ᱟᱨ ᱑᱘᱒᱐ ᱛᱮᱜᱮ ᱱᱚᱣᱟ ᱮᱞᱠᱷᱟ ᱰᱷᱮᱨ ᱠᱟᱛᱮ ᱑᱒,᱐᱐᱐ ᱨᱮ ᱥᱮᱱ ᱮᱱᱟ ᱾ ᱱᱚᱸᱰᱮ ᱯᱩᱭᱞᱩ ᱦᱚᱲᱞᱮᱠᱷᱟ ᱫᱚ ᱑᱙᱒᱓ ᱨᱮ ᱦᱩᱭ ᱠᱮᱱᱟ ᱟᱨ ᱩᱱ ᱚᱠᱛᱚ ᱱᱚᱸᱰᱮ ᱑᱐,᱘᱔᱕ ᱦᱚᱲ ᱠᱚ ᱛᱟᱸᱦᱮ ᱠᱟᱱᱟ ᱾

᱑᱙᱕᱐ ᱜᱮᱥᱮᱨᱢᱟ ᱨᱮ ᱛᱤᱨᱟᱱᱟ ᱨᱮ ᱟᱹᱰᱤ ᱡᱟᱹᱥᱛᱤ ᱥᱤᱞᱯᱚ-ᱠᱟᱹᱨᱠᱷᱟᱱᱟ ᱨᱮᱭᱟᱜ ᱩᱛᱷᱱᱟᱹᱣ ᱧᱮᱞ ᱞᱮᱱᱟ, ᱟᱨ ᱑᱙᱖᱐ ᱛᱮᱜᱮ ᱦᱚᱲᱮᱞ ᱰᱷᱮᱨ ᱠᱟᱛᱮ ᱑,᱓᱗,᱐᱐᱐ ᱦᱩᱭᱮᱱᱟ ᱾

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ